Na temelju Ugovora o dodjeli bespovratnih sredstava, kodni broj: SF.3.4.11.01.0387 za projekt ZAŽELI – prevencija institucionalizacije stanovnika Općine Pokupsko, koji se financira iz Europskog socijalnog fonda plus; Programa Učinkoviti ljudski potencijali 2021.-2027., pročelnica Jedinstvenog upravnog odjela Općine Pokupsko, objavljuje

**JAVNI POZIV**

**za zapošljavanje pružatelja/ice usluge na projektu "Zaželi - prevencija institucionalizacije stanovnika Općine Pokupsko, SF.3.4.11.01.0387", na određeno vrijeme, do povratka odsutne pružateljice s dugotrajnog bolovanja**

**RADNO MJESTO: pružatelj/ica usluge potpore i podrške**

1. **Broj traženih radnika: 1** osoba
2. **Vrsta zaposlenja:**na određeno vrijeme, do povratka odsutne djelatnice s dugotrajnog bolovanja
3. **Radno vrijeme:**puno radno vrijeme
4. **Predviđena plaća:**minimalna plaća u skladu sa Zakonom o minimalnoj plaći („Narodne novine“, broj 118/18, 120/21 i 152/24) i Uredbom o visini minimalne plaće za 2025. godinu („Narodne novine“, broj 124/24)
5. **Mjesto rada:**poslovi će se obavljati na području općine Pokupsko

**Opis poslova:**

Pružanje usluge potpore i podrške u svakodnevnom životu starijim osobama i osobama s invaliditetom koja uključuje sljedeće obvezne aktivnosti:

* Organiziranje prehrane (pomoć u pripremi obroka, nabavi hrane i dr.),
* Obavljanje kućanskih poslova (pranje suđa, pospremanje stambenog prostora, donošenje vode, ogrijeva i slično, organiziranje pranja i glačanja rublja, nabava lijekova i drugih potrepština i dr.),
* Održavanje osobne higijene (pomoć u oblačenju i svlačenju, obavljanje i drugih higijenskih potreba),
* Zadovoljavanje drugih svakodnevnih potreba

**Kandidati/kandidatkinje moraju ispunjavati sljedeće uvjete za zapošljavanje:**

* punoljetnost
* hrvatsko državljanstvo
* najviše završeno srednjoškolsko obrazovanje (SSS)
* dokaz o ukupnom radnom iskustvu – elektronički zapis (e-knjižica) odnosno potvrda Hrvatskog zavoda za mirovinsko osiguranje, izdan za vrijeme objave oglasa

**Kandidati/kandidatkinje koje zadovoljavaju uvjete za zapošljavanje bit će pozvane na** **intervju u kojem će se ocjenjivati kandidatkinje sukladno karakteristikama iz radnog područja.**

**Prijavi na Javni poziv kandidati su dužni priložiti:**

* Prijava (obrazac dostupan na web stranici)
* životopis
* preslika osobne iskaznice
* preslika dokaza o završenoj školi ili stručnoj spremi (ukoliko je primjenjivo)
* dokaz o radnom iskustvu (elektronički zapis ili potvrdu izdanu od Hrvatskog zavoda za mirovinsko osiguranje

Rok za podnošenje prijave: **13. listopada 2025. - 21. listopada 2025.**

Osobe koje se prijavljuju na Javni poziv dužne su dostaviti svoju prijavu osobno ili poštom na adresu:

**Općina Pokupsko, Trg Pavla Štoosa 15, 10 414 Pokupsko do 21. listopada 2025., u zatvorenoj omotnici, s naznakom:**

**Za Javni poziv za zapošljavanje pružatelja/ice usluge na projektu "Zaželi - prevencija institucionalizacije stanovnika Općine Pokupsko, SF.3.4.11.01.0387", na određeno vrijeme, do povratka odsutne pružateljice s dugotrajnog bolovanja**

**„NE OTVARATI“**

Sve informacije o javnom pozivu mogu se dobiti putem e-maila: zazeli@pokupsko.hr ili na telefonski broj 099 3322 127. (voditeljica projekta Mihaela Špišić Pirša)

Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Osoba koja nije podnijela pravodobnu i urednu te potpunu prijavu ili ne ispunjava formalne uvjete iz javnog poziva, ne smatra se kandidatom prijavljenim na javni poziv. Izabrane kandidatkinje će biti pozvane na razgovor. Svim kandidatkinjama će se dostaviti rezultati javnog poziva.

Nakon raspisanog Javnog poziva ne mora se izvršiti odabir kandidata, ali se u tom slučaju donosi Odluka o poništenju javnog poziva.

Javni poziv je objavljen na stranici Hrvatskog zavoda za zapošljavanje i internetskoj stranici Općine Pokupsko <https://pokupsko.hr/>.